মাভাবিপ্রবিতে ১ মাস ৯ দিন যাবৎ ভাইস-চ্যান্সেলর পদ শূন্য | টি নিউজ বিডি
Oops! It appears that you have disabled your Javascript. In order for you to see this page as it is meant to appear, we ask that you please re-enable your Javascript!
এক্সক্লুসিভ
অপরাধ পরিক্রমা
দুর্নীতি
আইন আদালত
স্বাস্থ্য
পত্রিকায় টাঙ্গাইল
নিজস্ব মন্তব্য
অর্থ ও ব্যবসা
সম্পাদকীয়
প্রথম পাতা
শীর্ষ সংবাদ
টাঙ্গাইলের খবর
সদর
কালিহাতী
গোপালপুর
ঘাটাইল
দেলদুয়ার
ধনবাড়ী
নাগরপুর
বাসাইল
ভূঞাপুর
মধুপুর
মির্জাপুর
সখীপুর
রাজনীতি
শিক্ষাঙ্গন
খেলার খবর
বিনোদন
তথ্য ও প্রযুক্তি
কৃষি ও কৃষক
সাহিত্য-সংস্কৃতি
মাভাবিপ্রবিতে ১ মাস ৯ দিন যাবৎ ভাইস-চ্যান্সেলর পদ শূন্য
0
টাঙ্গাইল, শিক্ষাঙ্গন, সদর, সর্বশেষ ৫০
জুন ১২, ২০১৭
অ+ অ-
ইমেইল প্রিন্ট
শেয়ার করুন
স্টাফ রিপোর্টার ॥
টাঙ্গাইল মাওলানা ভাসানী বিজ্ঞান ও প্রযুক্তি বিশ্ববিদ্যালয়ে ভাইস চ্যান্সেলর নিয়োগের দাবীতে সংবাদ সম্মেলন করা হয়েছে। সোমবার (১২ জুন) দুপুরে বিশ্ববিদ্যালয়ের শিক্ষকবৃন্ধের ব্যানারে টাঙ্গাইল প্রেসক্লাবে এ সংবাদ সম্মেলন করা হয়। সংবাদ সম্মেলনে লিখিত বক্তব্য রাখেন বিশ্ববিদ্যালয়ের প্রক্টর ও সোসাল সায়েন্স অনুষদের ভারপ্রাপ্ত ডিন প্রফেসর ড. মোঃ সিরাজুল ইসলাম।
সংবাদ সম্মেলনে তিনি বলেন, মাওলানা ভাসানী বিজ্ঞান ও প্রযুক্তি বিশ্ববিদ্যালয়টি প্রতিষ্ঠার ক্ষেত্রে যেসব বিশিষ্ট ব্যক্তিবর্গ অবদান রেখেছেন, তাঁদের মধ্যে বঙ্গবন্ধুর অত্যন্ত ঘনিষ্ঠজন, মুক্তিযুদ্ধের সংগঠক, টাঙ্গাইলের জনমানুষের নেতা এবং বঙ্গবন্ধু সরকারের স্বরাষ্ট্র এবং স্বাস্থ্য ও পরিবার পরিকল্পনা মন্ত্রী আবদুল মান্নান অন্যতম। মজলুম জননেতা মাওলানা ভাসানীর ইসলামী বিশ্ববিদ্যালয় প্রতিষ্ঠার অভিপ্রায়কে সম্মান জানিয়ে তৎকালীন ও বর্তমান প্রধানমন্ত্রী শেখ হাসিনা ১৯৯৯ সালের ১২ অক্টোবর ভাসানীর স্মৃতি বিজড়িত টাঙ্গাইলের সন্তোষে তাঁরই নামে মাওলানা ভাসানী বিজ্ঞান ও প্রযুক্তি বিশ্ববিদ্যালয়ের ভিত্তিপ্রস্তর স্থাপন করেন। পরর্তীতে ২০০১ সালের ১২ জুলাই জাতীয় সংসদে মাওলানা ভাসানী বিজ্ঞান ও প্রযুক্তি বিশ্ববিদ্যালয় আইন, ২০০১ পাস হয়। বিগত ২০০৩-২০০৪ শিক্ষাবর্ষ থেকে এই বিশ্ববিদ্যালয়ের শিক্ষা কার্যক্রম শুরু হয়। ইতোমধ্যে বিশ্ববিদ্যালয়টি প্রতিষ্ঠার ১৭ বছর পার হয়েছে। এই বিশ্ববিদ্যালয়ে শুরু থেকে এ পর্যন্ত ৫ জন ভাইস-চ্যান্সেলর দায়িত্ব পালন করেছেন। তাঁদের মধ্যে ২ জন ভাইস-চ্যান্সেলর মেয়াদ পূর্ণ করে নিজ কর্মস্থলে ফিরে গেছেন। সর্বশেষ ভাইস-চ্যান্সেলর প্রফেসর ড. মো. আলাউদ্দিন চলতি বছরের ৩ মে নিয়োগের মেয়াদ ৪ বছর পূর্ণ করে তাঁর স্বীয় কর্মস্থলে ফিরে যান। এরপর গত ৪ মে থেকে বর্তমান পর্যন্ত ১ মাস ৯ দিন যাবৎ বিশ্ববিদ্যালয়ের ভাইস-চ্যান্সেলর পদটি শূন্য রয়েছে।
লিখিত বক্তব্যে আরো বলেন, নতুন ভাইস-চ্যান্সেলর নিয়োগ না হওয়ায় বর্তমানে বিশ্ববিদ্যালয়ের একাডেমিক, প্রশাসনিক ও আর্থিক কার্যক্রমসহ প্রায় সকল কার্যক্রম স্থবির হয়ে পড়েছে। বিশেষ করে শিক্ষার্থীদের ক্লাস নেয়া ছাড়া অন্যান্য কার্যক্রম যেমন- পরীক্ষা গ্রহণ, পূর্বে অনুষ্ঠিত পরীক্ষার ফল প্রকাশ, শিক্ষক-শিক্ষার্থীদের উচ্চতর ডিগ্রি অর্জনের জন্য দেশ-বিদেশ গমন ও বিশ্ববিদ্যালয়ের বিভিন্ন উন্নয়নমূলক কার্যক্রমসহ সকল কার্যক্রম অচল হয়ে পড়েছে। এছাড়াও বিশ্ববিদ্যালয়ের শিক্ষক, কর্মকর্তা ও কর্মচারীদের বেতন-ভাতা বন্ধ হয়ে আছে। ১৯৭৩ সালের আইনে প্রতিষ্ঠিত পুরাতন কয়েকটি বিশ্ববিদ্যালয় ব্যতীত পরবর্তীতে প্রতিষ্ঠিত অন্যান্য পাবলিক বিশ্ববিদ্যালয়গুলোর আইনানুযায়ী ভাইস-চ্যান্সেলরই বিশ্ববিদ্যালয়ের সকল কার্যক্রমের অধিকর্তা এবং ভাইস-চ্যান্সেলর ছাড়া বিশ্ববিদ্যালয়ের কোনো কার্যক্রমই সুষ্ঠুভাবে সম্পাদন করা সম্ভব নয়।
তিনি আরো বলেন, বিশ্ববিদ্যালয়টিতে প্রতিষ্ঠালগ্ন থেকেই ভূমি সংকটসহ অবকাঠামোগত উন্নয়ন, শিক্ষক-শিক্ষার্থী ও কর্মকর্তা-কর্মচারীদের আবাসনসহ নানা সমস্যা বিরাজমান রয়েছে। এই বিশ্ববিদ্যালয়টি প্রতিষ্ঠার প্রায় দেড়যুগ পার করলেও এখনো কাক্সিক্ষত লক্ষ্যে পৌঁছাতে পারেনি। এর পেছনে রয়েছে নানাবিধ কারণ। বিশ্ববিদ্যালয়টির সার্বিক উন্নয়নের লক্ষ্যে ৩টি প্রকল্পের কার্যক্রম সমাপ্তির পর সর্বশেষ ভাইস-চ্যান্সেলরের সময়ে বিশ্ববিদ্যালয়ের অবকাঠামোগত উন্নয়নের লক্ষ্যে প্রায় চারশ’ কোটি টাকার একটি প্রকল্পের কার্যক্রম ইতোমধ্যে শুরু হয়েছে। বর্তমানে বিশ্ববিদ্যালয়ে ভাইস-চ্যান্সেলর পদটি শূন্য থাকায় গুরুত্বপূর্ণ এই প্রকল্পের কার্যক্রমেও স্থবিরতা দেখা দিয়েছে।
এ অবস্থায় মাওলানা ভাসানী বিজ্ঞান ও প্রযুক্তি বিশ্ববিদ্যালয়ে সৎ, যোগ্য ও বঙ্গবন্ধুর আদর্শে বিশ্বাসী একজন ভাইস-চ্যান্সেলর নিয়োগ দিয়ে বিশ্ববিদ্যালয়ের অচলাবস্থার নিরসন করা প্রয়োজন।
সংবাদ সম্মেলনে লাইফ সায়েন্স অনুষদের ডিন অধ্যাপক ড. এ.এস.এম. সাইফুল্লাহ, বিজ্ঞান অনুষদের ডিন ড. পিনাকী দে, বায়োটেকনোলজি এন্ড জেনেটিক ইঞ্জিনিয়ারিং বিভাগের অধ্যাপক ড. এ.কে.এম. মহিউদ্দিনসহ বিশ্ববিদ্যালয়ের বিভিন্ন বিভাগের শিক্ষকরা উপস্থিত ছিলেন।
শেয়ার করুন
Tagged with
মাভাবিপ্রবিতে ১ মাস ৯ দিন যাবৎ ভাইস-চ্যান্সেলর পদ শূন্য
Like to share?
Newer Postমুক্তিযোদ্ধা ফারুক হত্যা মামলার চার্জ গঠনের তারিখ সপ্তমবারের মতো পেছালো
Older Postবিশ্ববিদ্যালয়ে লাইফ সায়েন্স অনুষদের কর্মশালা অনুষ্ঠিত
মন্তব্য করুন জবাব বাতিল
আপনার ই-মেইল এ্যাড্রেস প্রকাশিত হবে না। * চিহ্নিত বিষয়গুলো আবশ্যক।
মন্তব্য
নাম *
ইমেইল *
ওয়েবসাইট
সর্বশেষ সংবাদ
মির্জাপুরে উত্ত্যক্তের প্রতিবাদ করায় কলেজ ছাত্রীকে পেটালেন চার ছাত্র
মাভাবিপ্রবির আশা ছাত্রীনিবাসের বিরুদ্ধে অনিয়মের অভিযোগ
মধুপুরে গরু ব্যবসায়ীর লাশ উদ্ধার
২২ বছরের সাজাপ্রাপ্ত পলাতক আসামী মোস্তফা কামালকে গ্রেফতার
ভূঞাপুরে ভূমিহীন ব্যক্তিকে বাড়ি দেয়ার কথা বলে টাকা আত্মসাতের অভিযোগ
ভূঞাপুরে শিক্ষকদের মিছিল মানববন্ধন ও স্মারকলিপি প্রদান
কালিহাতীতে ১১ দফা দাবীতে শিক্ষকদের মানববন্ধন
বাসাইলে হারুনুর রশিদ শ্রেষ্ঠ উপজেলা সমাজসেবা কর্মকর্তা নির্বাচিত
ধনবাড়ীতে খানা তথ্যভান্ডার শুমারির প্রশিক্ষণ শুরু
গোপালপুরে খরুরিয়ায় ব্যাটমিন্টন ফাইনাল খেলা অনুষ্ঠিত
© সর্বস্বত্ব স্বত্বাধিকার সংরক্ষিত টি নিউজ বিডি ২০১৬
সম্পাদক ও প্রকাশকঃ সোলায়মান হাসান।
বার্তা ও বাণিজ্যিক কার্যালয়ঃ মুক্তিযোদ্ধা ফারুক আহমদ মার্কেট (২য় তলা), সিডিসি’র দক্ষিন পাশে, খালপাড় গলি, নিরালা মোড়, টাঙ্গাইল-১৯০০।
সম্পাদক-০১৭৮৮৭১২৫৬৬, বার্তা বিভাগঃ ০১৭১১০৪০৯৭৮, ০১৬৭০৫০৭৮০১, ই-মেইলঃ tnewsbd1900@gmail.com
এই ওয়েবসাইটের কোন লেখা বা ছবি অনুমতি ছাড়া নকল করা বা অন্য কোথাও প্রকাশ করা সম্পূর্ণ বেআইনি।
Designed ☼ Provided By S H O P N O
Scroll
ব্রেকিং নিউজঃ
রুপাকে গণধর্ষণের পর হত্যা মামলার স্বাক্ষ্য গ্রহণ শুরু ॥ ১৪ জানুয়ারি পরবর্তী স্বাক্ষ্য গ্রহণ মুক্তিযোদ্ধা ফারুক হত্যা মামলার সাক্ষ্য গ্রহণের পরবর্তী তারিখ আগামী ২২ জানুয়ারি